Document ID: /roh_data/filtered/fineweb-2-filterrobots_roh.jsonl.gz/52789

Avant in onn aveva Swiss Re anc pudì preschentar in gudogn dad 1,3 milliardas dollars suenter ils emprims nov mais. Cumpareglià cun l'emprim mez onn dal 2020 èsi dentant gartegià a l'institut da reassicuranza da mitigiar fermamain la perdita. Suenter ils emprims sis mais muntava quella numnadamain anc ad 1,1 milliarda dollars.
Senza ils donns da corona e las retenziuns da 3,0 milliardas dollars avess il concern durant ils emprims nov mais realisà in gudogn dad 1,6 milliardas dollars, scriva Swiss Re. Tar 67% da quels donns sa tractia da retenziuns per donns capitads ma anc betg annunziads.
I dettia anc adina fitg bleras malsegirezzas en connex cun la pandemia. Ils donns pudessan uschia anc divergiar fermamain da las stimaziuns da Swiss Re, declera il concern.
Ord l'archiv da SRF: